open-index/open-wikipedia-markdown huggingface dataset:
Henriette Charasson

**Henriette Charasson** (Le Havre, 1884ko otsailaren 13-Tolosa Okzitania, 1972ko maiatzaren 29) inspirazio katolikodun emakume idazlea izan zen. Kazetaria, literatura kritikoa, poeta, antzerkigile, saiakeragile, eleberrigile eta biografiaegile gisa oso ezaguna egin zen.
 
## Biografia 
Jeanne Sandelionen laguna, *Comœdia* egunkarian idatzi zuen. Frantziako Ohorezko Legioaren ofiziala zen. René Johannet idazle eta kazetariarekin ezkonduta zegoen. Sari ugari eskuratu zuen.

## Obra 
### Eleberria 
* *Grigri*, À la sirène, 1922

### Poesia 
* *Attente : 1914-1917*, Éd. Émile-Paul Frères, 1919
* *Les Heures du foyer*, Groupe Flammarion, 1926. Literatura espiritualaren saria.
* *Mon Seigneur et mon Dieu !*, Flammarion, 1934
* *Sur la plus haute branche*, Flammarion, 1938.
* *Attente de la délivrance : 1939-1944,* Flammarion, Paris, 1945
* *Le Sacrifice du soir : 1947-1953*, Flammarion, 1953

### Antzezlanak 
* *Le Saut du diable*: hiru ekitaldiko komedia, Angoulême, Impr. Coquemard, 1931ko maiatzaren 25. Frantziako Akademiaren Paul Hervieu Saria.
* *En chemin de fer*: ekitaldi bakarreko komedia, Théâtre du Grand Guignol, 1933 - Paris, G. Enault, 1949
* *Une robe de soie*: ekitaldi bakarreko lana,* G. Enault, 1934
* *Madame est sans bonne*: ekitaldi bakarreko farsa, G. Enault, 1934
* *Les Réalités invisibles*: ekitaldi bakarreko lana, G. Enault, 1934
* *Séparation* : ekitaldi bakarreko lana, G. Enault, 1934
* *Bal masqué* : hiru ekitaldietako komedia, G. Enault, 1936
* *Ruptures* : ekitaldi bakarreko lana, G. Enault, 1938
* *Autour d'un berceau :* ekitaldi bakarreko sketch dramatiko eta musikala, Paris, G. Enault, 1944. Irratian 1939an antzeztua.
* *Dix comédies à une voix*, G. Enault, 1949

### Biografiak 
* *Jules Tellier : 1863-1889*, Mercure de France, 1922, «Les Hommes et les idées» bilduma.
* *Une Ame élue : sœur Claire de Jésus, religieuse bénédictine (octobre 1894-mars 1923)*, Apostolat de la Prière, 1931

### Saiakerak 
* *Faut-il supprimer le gynécée ?*, Plon-Nourrit, 1924, Frantziako Akademiaren Fabien Saria.
* *M. de Porto-Riche ou le Racine juif*, Éd. du Siècle, 1925, «Les Pamphlets du Siècle» bilduma.
* *Deux petits hommes et leur mère*, Flammarion, 1928
* *La Mère'', Nouvelle société d'édition, 1931
* ''L'Amour et quelques couples*, Flammarion, 1946
* *Le Livre de mon enfant*, Éditions Solar, 1947
* *Une mère se souvient*, SEGEP, 1953

## Charasson euskaraz 
1934ean Antonio Maria Labaienek *Séparation* antzezlanaren ekitaldi bat euskaratu zuen, *Berezi* izenburuarekin. Bertsioa *Antzerti aldizkarian'' 1934ko 31.zenbakian plazaratu zuen. 

## Erreferentziak 
## Kanpo estekak
Mataderosko azoka

[thumb|300x300px| [Eraztun-jokoa Mataderosko azokan. ]]
thumb|300x300px| Dantzaldia Mataderosko azokan, Lisandro de la Torre eta "de los Corrales" etorbidean.
thumb|300x300px| Gautxoak Mataderosko azokan.
**Mataderosko azoka**, ofizialki '''*Feria de las Artesanías y Tradiciones Populares Argentinas* (Argentinako Artisautza eta Herri Tradizioen Azoka)'*, Argentinako Buenos Aires hiriko Mataderos auzoan dago.

300 saltoki inguru ditu, non gautxoen elikagaiak eta eskulanak eta Pampa eskualdeko artisau mota guztietako produktuak saltzen diren gehienbat.

Merkatu zaharraren izkinan dago, gune hori igandeetan izaten ohi den azokaren muina da.

## Historia 
### Hasiera 
Mataderosko azoka 1986ko ekainaren 8an hasi zen.

### Azken urteak 
Azokako 300 saltoki baino gehiagok hiriko milaka biztanle eta turista biltzen dituzte.

Bertan, zaldikumen heziera, lakio-jokoak, zaldi lasterketak, eraztun-jokoak eta "*guitarreadas''" (gitarra-ikuskizunak), kantu topaketak eta dantza tradizionalak ere agertzen dira.

Azoka ohiko ibilaldi bihurtu zen. Argentinako enpanadak (ogi-masaren bilgarria, haragi txikituaz betea, frijitua eta ondua) eta lokroak (artoarekin egindako gisatua) jan daitezke, burusiak, pontxoak, eta larruzko eta zilarrezko objektuak erosi ahal izango dituzu, eta entzun herri musikari ospetsuenen errezitaldiak.

## Ikus, gainera 
* Mataderos auzoa

## Kanpo estekak 
* Mataderosko Azokaren webgune ofiziala
Luigi Einaudi

**Luigi Numa Lorenzo Einaudi** (Carrù, 1874ko martxoaren 24a - Erroma, 1961eko urriaren 30a) Italiako 2. presidentea izan zen 1948tik 1955era.

Unibertsitateko irakaslea izan zen. Gaztetan ideia sozialistak zituen, baina kontserbadoreagoetara aldatu zen. 1919an senatari izendatu zuten eta ere kazetari gisa lan egin zuen. Antifaxista zen eta egunkari italiarrentzat lan egiteari utzi zion 1926an. Italiako Bankuko gobernadorea 1945etik 1948ra eta aurrekontu ministroa 1947tik 1948ra izan zen. 1948an Italiako presidente hautatu zuten, eta, agintaldiaren amaieran, biziarteko senatari. Europako federalismoaren ideia babestu zuen.
-heim

thumb|300px|Mannheim, Alemania.

**-heim** herrialde germanikoetako toponimian agertzen den atzizki ohikoa da.

## Azalpena 
Euskal toponimiako -ain eta -oze amaierek bezala, izaera patronimikoa dute toki izen hauek; hau da, pertsona-izen bati atxikitako atzizkia izan ohi da. Adibidez, Gabsheim toponimoa honela analizatu da, *Gaisbot + es + heim*. 'es' marka genitiboa delarik, Gaisbot-en etxe edo etxaldea. *Heim* etxea da alemanez, eraikinaren zentzuan baino adiera zabalagoan.

## Aldaerak eta adibideak 
-heim izeneko lekuak agerui dira batez Eskandinavia hegoaldean, Alemaniako mendebaldean.

Aldaerak ere baditu amaiera honek;

* *-heim, -heimen, -heym, -haim, -haimen*: Mannheim, Trondheim, Mülheim.
* *-ham, -am, -kam* (Bavarian *-ingheim* zaharrago baten laburdura gisa):
* *-hem, -em* (behe-alemanieraz)
* *-um* (Frisian bereziki, eta behe-alemanieraz): Husum, Borkum.

## Erreferentziak 
## Kanpo estekak
Skinheads Against Racial Prejudice

eskuinera|thumb|SHARPen ikurra.
**Skinheads Against Racial Prejudice** ()- **SHARP** bere akronimoa, "zorrotz" esan nahi du- skinhead talde bat da. Marcus skinheadak 1987an New Yorken sortu zuen, mugimenduaren irudi nazionalsozialista desagerrarazteko helburuarekin sortua.

Sortu zirenetik, SHARPtarrak inolako orientazio politikorik gabeko skinhead taldetzat aitortu zuten bere burua, politika ez baitzuten benetako skinhead baten ideologiaren zati bezala ikusten, alderdirik gabeko erakunde eta arrazismoaren aurkakoa besterik ez zen. Gaur egun, berriz, SHARPtarren gutxiengo bat, anarkista du bere burua.

Roddy Morenok The Oppressed galestar oi! taldeko abeslariak Europan zehar ospetsu bilakatu zuen taldea. Hala ere, Roddyk ez zituen SHARPen jatorrizko balioak zabaldu baizik eta oso politizatua zegoen "SHARP" batenak, arrazakeriaren eta faxismoaren aurkako edozein skinheadek onartuko zituenak. SHARPen logoa troiatar kasko bat da, Trojan Records diskoetxeari erreferentzia egiten diona.

## Erreferentziak 
## Kanpo estekak
The Born This Way Ball Tour

'''*The Born This Way Ball Tour*a'* (euskaraz, *Modu Honetan Jaioaren Dantza Bira*) Lady Gaga abeslari estatubatuarraren hirugarren kontzertu-bira da, bere bigarren estudio-albumaren, *Born This Way'' (2011), promoziorako. Antartika izan ezik, munduko kontinente guztietatik pasatutako kontzertu-bira da, Pollstar-en arabera 2012. urteko "bosgarren birarik arrakastatsuena". 2013an egindako beste 18 kontzertuekin beste 22.5 milioi dolar irabazi zuen, Pollstar-en arabera, irabazi totalak 2012-2013ko 183.9 milioi dolarretan kokatuz, 98 kontzertu ostean.

2013ko otsailaren 13an, kalte baten ondorioz Chicagoko, Detroiteko eta Hamiltoneko kontzertuak bi egun lehenago bertan behera utzi ostean, Live Nation-ek, Gagarekin batera, abeslariak aldaka hautsi zuenaren berria kaleratu zuten, biran zehar gertatutako mugimenduen ondoriozko eskuin-aldakaren aldeko haragi-etena suposatu ziona. Ondorioz, artistak kirurgia pairatu behar izan zuen.

## Oharrak 
## Erreferentziak 
## Kanpo estekak
Redskin

thumb|eskuinera|Skinhead antifaxista bat Kanadan.
Skinhead azpikulturaren testuinguru politiko eta sozialean, **redskin** () ezkerreko skinhead bat da, anarkista, anarko-sindikalista edo anarko-komunista izanda. Ideia antikapitalistak defendatzen dituzte eta bere ideologia langile-klasearen interesen defentsan eta antifaxismoan oinarritzen da. Redskinsen barruko azpitalderik garrantzitsuena RASHak dira, anarkisten eta komunisten arteko batasuna ezaugarri duen azpitalde bat.

Redskinsek, batzuetan, tirante eta lokarri gorriak janzten dituzte euren joera ezkertiarra frogatzeko (nahiz eta eskualde jakin batzuetan, honek, ideia faxistak erakusten dituen arren). Redskins batzuek ile motza dute atzean eta buruaren alboetan, goian ile gehiago utziz, jatorrizko kaskamotzaren kontra. Estilo hau The Redskins taldeko kideek erabili zuten, batez ere 1980ko hamarkadaren amaieran. Redskins frantziarren artean ere ohiko izan zen bere bonber jakak alderantziz erabiltzeko ohitura, jaken estaldura laranja erakuts zedin. Ezkerreko ikurrak- zirkulu antifaxista geziak beherantz dituela, bandera anarkista (anarkisten artean), Sobietar Batasuneko bandera (komunisten artean) edo Laugarren Internazionaleko ikurrak (trotskisten artean)- ohikoak dira bere militantzia politikoa frogatzeko.

## Erreferentziak 
## Kanpo estekak
Iztietako eliza

**Iztietako eliza**, edo **San Jose Langilea eliza**, Errenteriako Iztieta auzoan dagoen eliza da. Estilo brutalistan eraiki zen, 1967an hasita. Arkitektoa Jose Javier Uranga izan zen. Helburua, Iztieta auzoaren eraikuntzarekin herrira etorritako langileentzat eliza berri bat egitea izan zen.

San Jose Langile eliza hori eraikitzeagatik doktorego-titulua eman zioten, 1968an, hura oso berezia zelako diseinatzeko eta kalkulatzeko. Gau oso bat pasatu zuen aldarearen gaineko arkua diseinatzen, kalkulu erregela batekin, orduan ez baitzegoen ordenagailurik..

Jendeak Mazinger Zren burua bezala ezagutzen du.

## Argazki galeria 

Iztieta- 02.jpg
Iztieta- 03.jpg
Iztieta- 05.jpg

## Erreferentziak 
## Kanpo estekak
Balkoietako polizia

***Balkoietako polizia*** edonolako arrazoiengatik toki jakin bateko biztanleria osoari etxeratzeko agindua ematen zaionean sortzen den fenomenoa da. *Balkoietako polizia* biztanle arrunt bat da, kalera ateratzea debekatuta dagoenean bere bizilagunak zelatatzen edo kontrolatzen egoten dena, agintariek emandako agindua betetzen duten edo ez jakiteko. Jarrera horrek mesfidantza, etsaitasuna eta muturreko kasuetan, bortizkeria sor dezake bizilagunen artean, horien arteko ohiko adiskidetasunari amaiera emateraino. Balkoietako polizia beti subjektiboa da, kasu bakoitzaren xehetasunak jakin aurretik epaitu egiten baitu. Langile horri petardo bat ere jaurti zioten.

## Erreferentziak
Wan Rong

**Wan Rong** (; 1906ko azaroaren 13a - 1946 ekainaren 20a) Txinako nahiz Qing dinastiako azken enperatriza izan zen.

1934 eta 1945 bitartean Japoniaren kontrolpean zegoen Mantxukuo lurraldeko enperatriza izan zen.

## Erreferentziak
Lokro

**Lokroa** (kitxuatik *ruqru* edo *luqru*) jatorri prehispanikoa eta preinkikoa duen jaki mota bat da. Andeetako zenbait herritako tipikoa, zapallo, arto -bereziki zuria- eta patatekin egiten da, Andeetako mendikatean du jatorria, eta ezaguna da Argentinan, Bolivian, Kolonbian, Ekuadorren, Paraguain eta Perun.

## Kanpo estekak 
* Locro santiagueño
* Locro del 25 errezeta, Argentina
* Nola egin Lockroa
Erakustazoka

thumb|300px|LinuxWorld en erakustazoka Bostonen, 2006.
**Erakustazoka** produktu berriak aurkezteko prestatutako eraikin edo barruti batean egiten den erakusketa da. Erakustazokek paper garrantzitsua betetzen dute merkataritzan, eta merkatuko sektoreetan negozio-harremanak ezartzean. Pertsonek bertan beste pertsona eta konpainia batzuk ezagutu nahi dituzte hornidura-katearen segmentu berean, lehiakideen berritasunak behatu nahi dituzte, eta balizko hornitzaile edo erosleekin harremanetan jarri nahi dute. Hedaduraz, hitza merkataritza-helburuarekin produktu-erakusketak egiteko leku edo eraikina izendatzeko erabiltzen dute.

## Erakustazoka nagusienak 
## Erreferentziak 
## Kanpo estekak
Sharon Corr

**Sharon Helga Corr** (Dundalk, Loutheko konderria, 1970eko martxoaren 24a) irlandar musikari, abeslari eta telebistako *celebrity* bat da. Mundu mailan bere anai-arrebekin batera The Corrs musika taldeko abeslari eta kidea izateagatik ezaguna da.

## Kanpo estekak 
* Sharon Corr abeslariaren webgunea
Caroline Corr

**Caroline Georgina Corr** (Dundalk, Loutheko konderria, 1973ko martxoaren 17a), zaleek *Chick with Stick* ere deitua (euskaraz: makiladun neska), irlandar musikari eta abeslaria da. Mundu mailan bere anai-arrebekin batera The Corrs musika taldeko abeslari eta kidea izateagatik ezaguna da. Abesteaz gain, taldeko perkusionista izan da, besteak beste bateria, bodhrána, kajoia eta pianoa ere joz.
Arto gozo

**Arto gozoa** (*Zea mays* L. var. *Rugosa* ) azukre maila handia duen arto barietatea da.

Arto gozoaren alea, azukrea endosperman (erreserbako ehuna) almidoi bihurtzea kontrolatzen duten geneen mutazioaren emaitza da. Arto gozozko artaburuak hazi eta berehala biltzen dira (esne-aldia). Alea heltzen denean, azukrea almidoi bihurtzen da, eta, beraz, arto gozoa denbora gutxian kontserbatzen da eta fresko jaten da, edo ontziratuta edo izoztuta merkaturatzen da, aleak gogortu eta almidoi bihurtu aurretik.

## Historia 
Arto gozoa Amerikako zenbait herrialdek landatutako landa basoko artoaren mutazio espontaneoa izan zen. Irokesek jadanik lantzen zuten lehen arto gozoa, *Papoon* izenekoa, 1779an Europako kolonoek eskuratu zutena. Eta laster zereal ezaguna izan zen Estatu Batuetako hegoaldeko eta erdialdeko eskualdeetan.

Bere polinizazio irekiko barietateak oso eskuragarri egon ziren AEBetan XIX. mendea, XIX. mendean. Gaur egun, barietate zaharrenetako bi saltzen dira: *Country Gentleman*, ilara zuriekin errenkada irregularretan, eta *Stowell-en Evergreen*.

Produkzioa XX. mendean honako garapenek eragin zuten:

* hibridazioak heltze uniformeagoa ahalbidetu zuen, kalitatea eta gaixotasunekiko erresistentzia hobetuz.
* gozotasunaz arduratzen diren gene mutatuak identifikatzea eta ezaugarri horietan oinarritutako barietateak hobetzeko gaitasuna:
** *su* (gozo normala)
** *se* (gozo hobetua, jatorriz Everlasting Heritage izenarekin)
** *sh2* (shrunken-2) 

Gaur egun ehunka barietate daude, eta gehiago garatzen dira etengabe.

## Erreferentziak 
## Kanpo estekak
Herio dantza (argipena)

Herio dantza kontzeptuak esanahi desberdinak izan ditzake:

* Herio dantza (Hrastovlje): XV. mendeko freskoa.
* Herio-dantza antzezlana, (suedieraz: Dödsdansen) August Strindbergek idatzitako antzezlana 1900. urtean.
* Heriotzaren dantza edo Herio dantza, Erdi Aroko generoa.
Jose Javier Uranga

**Jose Javier Uranga** honakoa izan daiteke:
* Jose Javier Uranga Santesteban, kazetaria
* Jose Javier Uranga (arkitektoa)
Jose Javier Uranga (arkitektoa)

**Jose Javier Uranga**, (Errenteria, 1940) gipuzkoako arkitektoa da. Hegazkin-pilotua ere bada.

Berak sortutako eraikinen artean Errenterian dagoen Iztietako eliza eta Kutxak Donostian duen Datuak Prozesatzeko Zentroa daude.

Euskal Herriko gatazkak arkitekturan izaniko eraginaz idazteagatik ere ezaguna da.

Errenteriako San Jose Langile elizarekin [Euskal Herriko arkitektura brutalistako adibideetako bat da] doktorego-titulua eman zioten, 1968an, hura oso berezia zelako diseinatzeko eta kalkulatzeko. Gau oso bat pasatu zuen aldarearen gaineko arkua diseinatzen, kalkulu erregela batekin, orduan ez baitzegoen ordenagailurik.

Errenteriako Moja Agustindarren komentuan ez zuen leihorik egin kanpora begira.

1.500 etxebizitzatik gora eraiki ditu.

## Erreferentziak 
## Ikus, gainera 
* Iztietako eliza

## Kanpo estekak
Nadot (Tolosa Okzitaniako tranbia)

**Nadot** Tolosa Okzitaniako tranbiaren geltokia da, Blanhac udalerrian kokatuta dagoena, *avenue Pierre Nadot* eta *rue Michel Leroy* artean hain zuzen.

Geltokia 2015ko apirilaren 11an ireki zen, Tolosa Okzitaniako tranbiaren linea Ancely eta Aeropòrt arteko luzapenarekin.

## Sarbideak 
*  Avenue Pierre Nadot

## Historia 
2015ko apirilaren 11an ireki zen Nadot geltokia.

## Konexioak 
Ez dago beste konexioak geltokian.

## Erreferentziak 
## Ikus, gainera 
* Tolosa Okzitaniako tranbia
* 2. linea (Tolosa Okzitaniako tranbia)

## Kanpo estekak 
* Tisséo web gune ofiziala
Nirekin

***Nirekin** Jon Maia* bertsolariaren hitzak dituen euskal abesti famatu bat da. Ainhoa (Elkar, 1996) diskoan argitaratu zuen Orioko Gozategi taldeak 1995an.

Gozategiren unerik gorena, arrakastari dagokionez, Ainhoa bigarren disko honekin heldu zen. eta, zehazki, kantu honekin. 1996ko udako kantua izan zen, eta «emoixtaxux muxutxuek...» leloa ahoz aho ibili zen. Jon Maia bertsolariak bizkaieraz idatzitako hitzetan zetzan arrakastaren gakoetako bat.

Abestiaren maketarekin lortu zuten arrakasta, artean diskoa plazaratu gabe.

ETBko Tumatxak telebista-saioan Napoka Iriak abestiaren bertsio berri bat zabaldu zuen.
 

Fitxategi:Jon Maia bertsolaria 2008an.jpg|Jon Maia bertsolaria, hitzen egilea.
Fitxategi:Gozategi Larrabetzu2018-Aikor.jpg|Gozategi (2018)
Fitxategi:1983-Nafarroa oinez-19.jpg|Gozategi taldea 1983ko Nafarroa oinezen.

## Hitzak 
Lau bertsok osatzen dute maitasunezko abestia. Bizkaieraz idatzitako lau bertsoek maitasunezko abesti bat osatzen dute

Abestiaren hitz guztiak webean lortu daitezke. Hona hemen abestiaren hitz batzuk:

:Emoiztaxux muxutxuek maitie
:hartuixu guruxun guztixe
:eroaixu bixotz tristie
:zure bixotzarekin.

:Emostazu porrutxue sorgiñe
:ahatetxu baten berdiñe
:begitxu gorrixen samiñe
:sendatuixu nirekin.

## Erreferentziak 
## Ikus, gainera 
* *Kalanbreak*

## Kanpo estekak 
* GOZATEGI - NIREKIN - BIDEOKLIPA
* «Gozategi taldea» Tumatxa telebista saioa. (2013-09-23) *www.eitb.eus*
Jean-Pierre Cherid

**Jean-Pierre Cherid** (Aljer, 1941eko azaroaren 20a - Biarritz, 1984ko martxoaren 19a) frantziar aktibista pied-noir eta mertzenarioa izan zen.

## Biografia 
Bere militantzia paramilitarra OASeko kide bezala hasi zuen Aljeriako Gerran.

Geroago, Cherid Espainian agertu zen 1976an. Espainiako Inteligentzia Zerbitzuak 1976an Jurramendiko gertakarietan parte hartzeko errekrutatutako mertzenarioetako bat izan zen, non ezkerreko bi militante hil ziren. Ordutik, Cherid Espainiako zerbitzu sekretuetako kideekin eta Ipar Euskal Herrian "gerra zikina" antolatu zuten segurtasun-indarrekin (Anti Terrorismo ETA, Batallón Vasco Español edo Alianza Apóstolica Anticomunista) lotuta egon zen.

1982an izandako gobernu-aldaketak ez zuen eraginik izan Cheridek eta "terrorismoaren aurkako gerrarekin" izan zuen lankidetzan, eta GALn parte hartu zuen, hau da, PSOEren gobernuaren lehen urteetan Ipar Euskal Herrian jardun zuten komando paramilitarrek jaso zuten izen berrian. Cherid 1984ko martxoaren 19an hil zen,

1996an, terrorismoaren aurkako gerra ikertzeko batzorde parlamentarioan, Cheriden familiak Espainiako Barne Ministerioari pentsio bat eskatu ziola jakinarazi zen. Álvaro Martínez Sevilla Izquierda Unidako senatariak José Barrionuevo Barne ministro ohiari (geroago GALen auzian parte hartzeagatik epaitu eta kondenatu egin zutena) Cheriden alargunak bizi osorako pentsioa jasotzea agintzea leporatu zion. Ministerioak ofizialki ukatu zuen.

2008an, Cherid 1976an Pertur poli-miliaren desagerpenearekin loturik zegoela jakinarazi zen, beste iturri batzuek ere etakideei egotzia. Italiar neofaxista baten testigantzaren arabera, Cheridek Bartzelonako kanpoaldean zegoen etxea kudeatzen zuen, paramilitarrek Espainiako inteligentzia zerbitzuek adierazitako pertsonak bahitu eta galdekatzeko erabiltzen zutena.

## Erreferentziak
Ancely (Tolosa Okzitaniako tranbia)

**Ancely** Tolosa Okzitaniako tranbiaren geltokia da, Tolosa Okzitania udalerrian kokatuta dagoena, *avenue des Arènes Romaines* eta *avenue de Casselardit* artean hain zuzen.

Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak 
*  Avenue des Arènes Romaines

## Historia 
2010ko abenduaren 11an ireki zen Ancely geltokia.

## Konexioak 
### Hiriko busa 
Geltokia eta linearekin konekta da.

## Erreferentziak 
## Ikus, gainera 
* Tolosa Okzitaniako tranbia
* 1. linea (Tolosa Okzitaniako tranbia)
* 2. linea (Tolosa Okzitaniako tranbia)

## Kanpo estekak 
* Tisséo web gune ofiziala
José Barrionuevo

**José Barrionuevo Peña** (Berja, ) andaluziar politikari ohia da. PSOEko kidea, 1982 eta 1988 artean Espainiako Barne Ministro izendatu zuten Juan José Rosón ordezkatuz. 1983an ZEN plana bultzatu zuen. 1998ko uztailean, Auzitegi Goreneko Bigarren Salak hamar urteko espetxe-zigorra eta hamabi urteko desgaikuntza ezarri zion, GAL erakunde terroristak bere gain hartutako Segundo Marey hispano-frantziarra bahitzeagatik eta ondasun publikoen bidegabeko eralgitzeagatik. Gobernuaren indultu partziala jaso zuen Rafael Verarekin batera, eta 1998ko abenduan atera zen espetxetik, bertan hiru hilabete egin ondoren. 2004an behin betiko askatasuna eman zioten.

## Erreferentziak 
## Ikus, gainera 
* GAL

## Kanpo estekak 
* "Estatu terrorismoa harro babestu du Barrionuevo Espainiako Barne ministro ohiak", *Argia*, 2022/11/07.
* :Elkarrizketa batean El País egunkarian GALen antolaketan bere partehartzea onartu zuen, 2022/11/06.
Izarra Kirol Elkartea 2020-2021

Entrenatzailea:  Javi Martínez (21-Egun 12.jardunalditik)  Tony Franco (19-20,20-21, 11.jardunaldia)  Pablo Álvarez (19-21 10.jardunaldirarte)
* 15px|Kapitain = Kapitainak
* 15px|Lesio = Epe luzeko lesioa
#### Bajak 
### Neguko merkatua 2021 
### Udako merkatua 2020 
## Erreferentziak 
## Kanpo estekak
Jeff Noon

**Jeff Noon** (Droylsden, Lancashire, 1957ko azaroaren 24a) ingeles idazlea da. Bere lana hitz-joko eta fantasia ditu ezaugarri nagusi. Fikzio espekulatiboko bere liburuak Lewis Carroll eta Jorge Luis Borgesen libururekin erlazionatuta daude.

## Lanak 
### Eleberriak 
#### Vurt saila 
* *Vurt* (1993), 
* *Pollen* (1995), 
* *Automated Alice* (1996),
* *Nymphomation* (1997), 

#### Nyquist Misterioak 
* *A Man of Shadows* (2017), 
* *The Body Library* (2018), 
* *Creeping Jenny* (2020), 

#### Beste batzuk 
* *Needle in the Groove* (2000), 
* *Falling Out of Cars* (2002), 
* *Channel SK1N* (2012), ASIN: B008RZD9ZI
* *Slow Motion Ghosts* (2019), 
* *A Man of Shadows* (2020)

### Ipuin bildumak 
* *Pixel Juice* (1998), 
* *Cobralingus* (2001), 
* *Mappalujo* (2002) - Steve Beardekin batera,online
* *217 Babel Street* (2008) - Susanna Jones, Alison MacLeod eta William Shawekin batera.

### Antzezlanak 
* *Woundings* (1986), 
* *Vurt - The Theatre Remix* (May 2000- the show ran for three weeks)
* *Somewhere The Shadow* (May 2001- the show ran from Thursday 3 May - Saturday 26 May)
* *The Modernists* (June 2003- the show ran from Wednesday 11 June - Saturday 21 June )
Zalditeria arina (Suppé)

***Zalditeria arina*** () Franz von Suppék idatzitako opereta bat da, Karl Costaren libretoarekin. 1866ko martxoaren 21ean antzeztu zen lehen aldiz Vienako Carltheaterren.

Opera XVIII. mendean girotua dago von Bredereck baroiaren eta Ilonka Csikos kondesaren gortearen azpijokoen erdian, honen ballet konpainia "zalditeria arina" deitua delarik.

Opereta, iluntasun erlatiboan mantentzen den arren, zalditeria arinaren obertura, Von Supperen lanik ezagunenetako bat da.

## Kanpo estekak
Zalditeria arin

[thumb|[Edourd Detailéren ''Vive L'Empereur* margolana, zalditeria arina ziren husarren 4. taldearekin.]]
**Zalditeria arina** ahulki babesturik eta armaturik zeuden eta euren abiaduragatik nabarmentzen ziren zalditeria tropei erreferentzia egiten die, zalditeria astunarekin kontrajarrita, eskuarki, armatu eta babestua zegoena, baina ez hain bizkorra. Zalditeria arineko tropak, errekonozimendu misioetarako, borrokarako eta erasorako erabiltzen ziren, eta lantzekin, ezpatekin, arkuekin eta, ondoren, pistolekin armatuta egoten ziren.

## Historia 
Antzinako Grezian gutxitan erabili zen, baita Erromatar Errepublika eta Inperioaren garaian ere, muntatutako soldadu laguntzaileak erabiltzen ziren arren. Aitzitik, Asiako barnealdetik zetozen gerlarien hordek sarri erabiltzen zituzten horrelako indarrak. Hunoak, turkiarrak, mongoliarrak eta hungariarrak Europatik zetozen soldaduen aurkari beldurgarri bihurtu ziren. Tazitok indar mota hau deskribatzen du bere *Anales* lanean.

Europan feudalismoaren eta zalditeriaren gainbeherarekin, zalditeria arina modu masiboan erabiltzen hasi zen Mendebaldeko potentzia nagusien armadetan. Europako zaldun arin asko suzko armekin parekatu ziren, euren aurrekoak ez bezala, hauek arkuekin armatzen baitziren. Europako zalditeria arinaren adibiderik esanguratsuenak husarrak, zaldi gaineko ehiztariak, ulandarrak eta dragoiak dira.

## Kulturan 
Franz von Suppé austrohungariar musikagileak "*Zalditeria arina*" (*Leichte Kavallerie'') izeneko opereta bat sortu zuen 1866ko martxoaren 21ean Vienako Carltheater aretoan.

## Kanpo estekak
José Amedo

**José Amedo Fouce** (Cerceda, ) espainiar polizia ohia da. Hiru urte zituela, bere familia Bilbora joan zen. 1968an Espainiako Polizia Nazionalean sartu zen eta hasieratik Bilboko Poliziaren Buruzagitza Nagusiko Informazio Zerbitzura bidali zuten, non Eskualdeko Brigadako Informazio Taldeko komisariorde buru izatera iritsi zen. 1998ko uztailean, Auzitegi Goreneko Bigarren Salak bederatzi urte eta sei hilabeteko espetxe-zigorra eta hamaika urteko desgaikuntza ezarri zion, GAL erakunde terroristak bere gain hartutako Segundo Marey hispano-frantziarra bahitzeagatik eta ondasun publikoen bidegabeko eralgitzeagatik.

## Erreferentziak 
## Kanpo estekak
Jantziaren Zentroa

**Jantziaren Zentroak** Euskal Herriko janzkera zein modaren historia gertutik ezagutzeko helburua duen museoa da. Errenteriako Udalaren babespean jaiotako ekimena da. Iraultza dantza taldeak kudeatzen du eta jantzi bildumagilea da. XVIII.-XX. mendeen arteko jantzien bilduma gordetzen du..
## Ezaugarriak 
Kapitain Etxea izeneko eraikinean kokatuta dago, Errenteriako alde zaharreko XVII. mendeko eraikin barroko batean, 1638 urtean altxatua. Museoak, Jantziaren zentroak, 2017ko apirilaren 1ean zabaldu zituen ateak. Instalazioei dagokionez, atariko solairuan, harrera gunea eta aldi baterako erakusketak daude. Lehen pisuan, ikus-entzunezko bat ikusteko aukera du bisitariak. Horretan, Jantziaren Zentroa nola sortu zen, eta bertako erakusketak nola prestatu diren azaltzen da. Bigarren solairuan, XIX-XX mende artean herri xeheak janzten zuen arropa ikus dezakegu. Sarreran, Xanti eta Maialen Errenteriako erraldoi ezagunek ongi-etorria emango diote bertaratzen denari. Hirugarren, eta azken pisuan, modaren historiaren errepaso laburra XVIII-XX mendeetako goi mailako herritarren bizi-modua, ohiturak, janzkera ezagutzeko aukera.

## Bilduma 
Bilduma Errenteriako Iraultza Dantza Taldearen lanari esker lortu da, 20 urtez Euskadiko janzkeraren historia aztertu baitu bere jardunerako: argazki zahar, idatzi, dokumentu eta jatorrizko arropak ikertu eta bildu ditu. Lan horren ondorioz, bilduma osatu eta Jantziaren Zentroan gorde egin du emaitza. Jantzi bakoitza kokatzeko garai berean, Europan indarrean zegoen moda aztertu du, Jantziaren Zentroan ikusgai dagoen erakusketaren inguruko azalpen zuzenak emateko.  Dohaintzak ere jasotzen ditu eta horregatik ezin da bilduma itxi gisa hartu.

## Ikusteko 
Asteburutan eta jaiegunetan zabaltzen da. Bisita gidatuak eskeintzen dira, euskaraz zein gazteleraz, aldez aurretik eskatuta. Parte hartzea sustatzeko Iraultza Dantza Taldeak sortutako hainbat jantzi janzteko proposamena luzatzen die zentroak bisitariei. Instalazioan, haritz egurrez egindako XIX. mendeko armairu bat dago, zabaldu ahal da, eta barruko arropa jantzita, ispiluan norberaren irudia ikusteko aukera dago.

## Erreferentziak 
## Kanpo estekak 
* https://web.archive.org/web/20200809020818/https://kultura.errenteria.eus/es/jantziaren-zetroa/
Barbakana

[thumb|250px|[Krakoviako barbakana.]]
**Barbakana** hiribildu bateko harresiaren edo gazteluaren aitzinean eraikitzen zen defentsa-eraikin gotortua zen. Sarbide-atari, poterna edota zubi baten gainean kokatua, harresiari lotuta egon ohi zen gotortutako pasabide baten bidez.

## Kanpo estekak
Plaça del Relai (Tolosa Okzitaniako tranbia)

**Plaça del Relai** (**Place du Relais**, frantsesez) Tolosa Okzitaniako tranbiaren geltokia da, Blanhac udalerrian kokatuta dagoena, *allée des Mûriers* eta *place du Relais* artean hain zuzen.

Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak 
*  Allée des Mûriers

## Historia 
2010ko abenduaren 11an ireki zen Plaça del Relai geltokia.

## Konexioak 
### Hiriko busa 
Geltokia linearekin konekta da.

## Erreferentziak 
## Ikus, gainera 
* Tolosa Okzitaniako tranbia
* 1. linea (Tolosa Okzitaniako tranbia)

## Kanpo estekak 
* Tisséo web gune ofiziala
Monte Castro (Buenos Aires)

**Monte Castro** Buenos Aires Hiri Autonomoa banatzen duen auzoetako bat da. *Baigorria*, *Joaquín V. González*, *Juan Agustín García*, *Lope de Vega*, Álvarez Jonte etorb. eta Irigoyen kaleek mugatzen dute. Villa Devoto auzoak mugatzen du iparraldetik, Villa del Parque eta Villa Santa Rita auzoek ekialdetik, Floresta, Vélez Sársfield eta Villa Luro auzoek hegoaldetik, eta Versalles eta Villa Real auzoek mendebaldetik.

Auzo honetan, aire zabalean, Monte Castro saltoki-gunea *Álvarez Jonte etorbidean* zehar hedatzen da.

Bere izena Don Pedro Fernández de Castrori zor dio, 1703an lurraren jabe bilakatu baitzen. Geroago Chacra de Castro edo Montes de Castro izenez ezagutzen zen.

Islas Malvinas estadioa Álvarez Jonte etorbidean dago, 4180an, eta *El Fortín* Pizzeria, *Álvarez Jonte* eta *Lope de Vega etorbideen izkinian*, Villa Luroren mugan.

## Historia 
1703ko erdialdean Don Pedro Fernández de Castro lur horien jabe berria bihurtu zen. Fernández de Castro urte bereko uztailaren 18an hil zen, Ana bere alabak oinordetzan hartuz. Lekua Chacra de Castro edo Montes de Castro izenarekin identifikatzen hasi zen, azken izen hori baserriaren baso itxuragatik. Sobremonte erregeordea bertan geldituko da 1806an, Kordobara bidean, ingelesen inbasioak gertatu zirenean. 1810ean Francisco Ortiz de Ocampo-k eta Antonio González Balcarce-k instrukzioa eman zioten ekainean herrialdearen barrualdera kanpaina bat egiten duen lehen armada nazionalari. Garai hartan baserria Don Juan Pedro Córdovaren jabetza zen, baina lekua betiko identifikatu zen bere lehen jabeen izenarekin. 

## Eskolak 
Auzoaren mendebaldean bi eskola tekniko aurkitzen dituzte aurrez aurre. Hauek dira:

* "Ing. Eduardo Latzina" Eskola Teknikoa 35. zk. ( Lope de Vega 2150) automobilgintza eta informatika arloetan espezializatua
* "Hipólito Yrigoyen" Eskola Teknikoa 27. Zk. (Virgilio 1980) kimikan espezializatua. Frantzisko Aita Santuak hemen ikasi zuen eta Kimikako teknikari gisa graduatu zen. 
* "Maipu" Merkataritza Eskola 33 Zk. (Av. Álvarez Jonte 5075).
* "República Argentina" ikastetxea.
* "Alejandro Aguado" ikastetxea.
* "Monte Castro" ikastetxea.
* "Tte. Gral. Luis María Campos " ikastetxea.
* San Rafael Institutua (Benito Juárez 2159). (1941ean sortua)
* San Pedro Apóstol Institutua.
* "Provincia De Misiones" ikastetxea.

## Kirola 
Pertsonaia aipagarrienak: Santiago Salmerón, futbolaria

## Ospitaleak 
* Manuel Rocca Errehabilitazio Ospitalea ( Segurola Av. 1949)
* Dalmacio Vélez Sarsfield Larrien Ospitale Orokorra (Calderón de la Barca 1550)

## Erreferentziak 
## Kanpo estekak 
* Barrio «Monte Castro» en wikimapia.org
* La Bocina: Sitio web con noticias de Monte Castro, Floresta y barrios vecinos
* Sitio Web sobre el barrio de Monte Castro
* Asociación de Comerciantes, Industriales y Profesionales de Monte Castro
* http://www.buenosaires.gob.ar/
* http://www.barriada.com.ar/monteCastro.aspx
* Monte Castro auzoaren webgune ofiziala: https://web.archive.org/web/20130522144301/http://barriomontecastro.com.ar/
SOS Children's Villages

'''SOS Children's Villages''' () nazioarteko gobernuz kanpoko erakunde bat da, Hermann Gmeiner austriarrak 1949an sortua. Erakundeak familia-eredu batean oinarritutako haurren zaintzea du helburu. Gurasoak galdu dituztelako edo gurasoek ezin dituztelako arrisku egoeran dauden haurrei zuzenduta dago.

UNESCOren kidea da eta aholkulari iraunkorra NBEko Ekonomia eta Gizarte Kontseiluan. Egun, munduko 134 herrialdetan lan egiten du, gutxienez 60.000 haur herrixka ezberdinetan banatuta, eta 500.000 baino gehiago eskolen, zentro sozialen, medikuen eta GIB/HIESa duten haurrentzako laguntzen bidez.

## Erreferentziak 
## Kanpo estekak
FACUA

**FACUA-Consumidores en Acción** espainiar gobernuz kanpoko erakunde bat da, Sevillan 1981ean sortua, batik bat kontsumoren arloan lan egiten duena. Espainia osoan lan egiten du eta 240.000 bazkide inguru ditu.

## Erreferentziak 
## Kanpo estekak
Mensajeros de la Paz

**Mensajeros de la Paz** () espainiar gobernuz kanpoko erakunde bat da, Ángel García Rodríguez apaizak 1962an sortua. Hasieran bere helburua babesik gabeko haurrak laguntzea zen baina gero beste gizataldetara (etxeko indarkeria jasaten duten emakumeak, gaigabetuak, adinekoak...) zabaldu zen. Egun, munduko 55 herrialdetan lan egiten du.

## Erreferentziak 
## Kanpo estekak
San Bizente Paulen Karitateko Alabak

**San Bizente Paulen Karitateko Alabak** (, **F.d.C.** laburtua) bizitza apostolikoko elkartea da, Bizente Paulek eta Luisa Marillacekoak 1633an gaixo txiroak zaintzeko sortu zutena. **Pauldar ahizpak** ere deituak, Parisen sortu arren egun mundu zabalera hedatu dira. 2011n 16.179 alaba ziren, 94 herrialdeko 1931 komentutan.

Espainian, XIX. mendetik, Francoren garairaino, emakumeen espetxeetan lan egin zuten.
[erdian|thumb|Orikaingo alaba izandako Ignacia Idoate Iraguiri egindako eskultura, San Bizente Paulen Karitateko Alaba eta [Zamora|Zamorako umezurtz-etxearen zuzendaria izan zen.]]
[erdian|thumb|*Les Filles de la charité* (Karitatearen alabak), Henriette Browne (1859). Oso buruko bereizgarria zuten, "[Cornette" izenekoa.]]

## Erreferentziak 
## Kanpo estekak
Save the Children

**Save the Children Fund** nazioarteko gobernuz kanpoko erakunde bat da, Eglantyne Jebb ingelesak 1919an Lehen Mundu Gerragatik erbesteratu edo errefuxiatutako haurrak laguntzeko sortua. Laster mundu osora zabaldu zen. Egun, munduko 120 herrialdetan lan egiten du, Haurren Eskubideen Aldarrikapena bultzatuz.

2020tik Pilar Kaltzada kazetari donostiarra da Espainiako lehendakariordea. Pilar Goya postu berean aritu zen 2009-2015 urten artean.

## Erreferentziak 
## Kanpo estekak
Pargue de las Exposicions (Tolosa Okzitaniako tranbia)

**Pargue de las Exposicions** edo **MEETT** (**Parc des Expositions** edo **MEETT**, frantsesez) Tolosa Okzitaniako tranbiaren geltokia da, Bausèla udalerrian kokatuta dagoena, *voie Lactée* eta *chemin du Pigeonnier* artean hain zuzen.

Geltokia 2020an ireki zen, Tolosa Okzitaniako tranbiaren linea Aeroconstellacion eta Pargue de las Exposicions arteko luzapenarekin.

## Sarbideak 
*  Voie Lactée

## Historia 
2020an ireki zen Pargue de las Exposicions edo MEETT geltokia.

## Konexioak 
Ez dago beste konexioak geltokian.

## Erreferentziak 
## Ikus, gainera 
* Tolosa Okzitaniako tranbia
* 1. linea (Tolosa Okzitaniako tranbia)

## Kanpo estekak 
* Tisséo web gune ofiziala
AmfAR

**amfAR, The Foundation for AIDS Research** () estatubatuar gobernuz kanpoko erakunde bat da, Mathilde Krim ikerlariak 1983an sortua. AIDS Medical Foundation eta National AIDS Research Foundation elkarteak bilduz sortua, banakako, fundazioetako eta enpresetako diru-laguntzak lortzen ditu Hartutako Immuno Eskasiaren Sindromea ikertzeko.

## Kanpo estekak
Aeroconstellacion (Tolosa Okzitaniako tranbia)

**Aeroconstellacion** (**Aéroconstellation**, frantsesez) Tolosa Okzitaniako tranbiaren geltokia da, Blanhac udalerrian kokatuta dagoena, *boulevard Henri Ziegler* eta ''boulevard de l'Europe'' artean hain zuzen.

Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak 
*  Boulevard de l'Europe

## Historia 
2010ko abenduaren 11an ireki zen Aeroconstellacion geltokia.

## Konexioak 
### Hiriko busa 
Geltokia eta linearekin konekta da.

## Erreferentziak 
## Ikus, gainera 
* Tolosa Okzitaniako tranbia
* 1. linea (Tolosa Okzitaniako tranbia)

## Kanpo estekak 
* Tisséo web gune ofiziala
Semichi uharteak

**Semichi uharteak** () Near uharteen artxipelagoan daude, Alaskako Aleutiarren uharteen erdi aldean. Ameriketako Estatu Batuetako agindupean daude. Uharteak Attu uhartearen hego-ekialdean daude eta hauek dira: Alaid, Hammerhead, Lotus, Nizki eta Shemya.

## Erreferentziak 
## Kanpo estekak
Bill eta Melinda Gates Fundazioa

**Bill eta Melinda Gates fundazioa** () estatubatuar fundazio pribatua da, Bill eta Melinda Gatesek 2000an sortua. Munduko fundaziorik aberatsena da eta bere helburuak txirotasuna akatatzea eta osasun eta hezkuntza-programetan inbertitzea da.

## Kanpo estekak
Moraira

**Moraira** Teulada udalerriko herria da, Mediterraneo itsasoaren kostaldean kokatua, Teulada herrigunetik 6 km-ra.

Valentziako kostaldeko beste hainbat herri bezala, itsasertzeko herrixka txiki bat izan zen, etxe gutxi batzuz osatua, 1950eko hamarkadara arte. Hala ere, badu gaztelu bat, 18. mendekoa, piraten kontrako babeserako eraikia.

21. mendean, Moraira herrigune propio bat bada gazteluaren ondoan, erreka batek osatzen duen naturgune bat bertan dela (Marjal del Senillar delakoa), kirol kaia eta hondartza nagusi bat (La Ampolla izenekoa); baina herriaren garapen urbanistiko turistikoa zabaldu egin da kostaldean zehar, eta itsasora begira dauden magaletan, non urbanizazioak eta txaletak pilatu diren.

## Demografia 
## Kanpo estekak
Hammerhead uhartea

**Hammerhead uhartea** () Near uharteen artxipelagoan dago, Alaskako Aleutiarren uhartetan, Semichi uhartetako azpimultzoan. Ameriketako Estatu Batuetako agindupean dago.

## Erreferentziak 
## Kanpo estekak
Erdialdeko Pomerania

**Erdialdeko Pomerania** () Poloniako lurralde historikoa da. Itsaso Baltikoaren ertzetan dago.

## Hiri nagusiak 
* Słupsk
* Koszalin
* Kołobrzeg
* Stargard Szczeciński
* Lębork

## Erreferentziak 
## Kanpo estekak
Istighfar

**Istighfar** () Islamen Jainkoari barkamena eskatzeko ekintza da. Islamdar erlijioan garrantzi handia du. Normalean ekintza hau arabierazko *astaghfirullah* (hau da *Jainkoari barkamena eskatzen diot*) hitza errepikatuz egiten da.

## Erreferentziak 
## Kanpo estekak
Max Planck Elkartea

**Zientzia Sustatzeko Max Planck Elkartea** ( edo **MPG**) ikerketa zientifikoko institutuen sare bat da Alemanian. Izenak Max Planck ohoratzen du, mekanika kuantikoa hasi zuen fisikari alemaniarrarena. Erakunde honek Kaiser-Wilhelm-Gesellschaft ordezkatu zuen eta irabazi asmorik gabeko erakunde independentea da, Alemaniako gobernu federal eta estatalak sortua. MPG sarea Alemania osoan zehar banatua dago eta zientziaren arlo ezberdinak hartzen ditu. Bere zientzialariek 1948tik irabazitako 16 Nobel saridunekin, eskuarki, Alemaniako oinarrizko zientzien ikerketa erakunderik nabarmenentzat hartzen dute.

## Kanpo estekak
Pat Cash

**Patrick Hart "Pat" Cash** (Melbourne, 1965eko maiatzaren 27a) australiar tenislari ohia da. ATPko hamabi txapelketa irabazi zituen eta laugarren izatera iritsi zen 1988ko maiatzean. Wimbledon txapelketa irabazi zuen 1987an Ivan Lendlen aurka. Gainera, Australiako Irekian bi aldiz finalista izan zen (1987an eta 1988an). Davis Kopako txapelduna izan zen bi aldiz (1983an eta 1986an) Australiako taldearekin.

## Kanpo estekak
Sant Çubran-Arenas geltokia

**Sant Çubran-Arenas** (**Saint-Cyprien - Arènes**, frantsesez) Okzitaniako Tolosa udalerriko geltokia da. Tolosa Okzitaniako aldirien lineko zerbitzuak ditu.

## Historia 
Geltokia 1993ko ekainaren 26an inauguratu zen.

## Sarbideak 
Geltokia sarbide, trenbide eta nasa bakarrekoa da, sarbidea kaleko kotan dagoela.
* Rue de la Gare

## Konexioak 
### Metroa 
Geltokia Arenas geltokiaren inguruan dago. Geltokiak Tolosa Okzitaniako metroaren linearekin konekta da.

### Tranbia 
Geltokia Arenas geltokiaren inguruan dago. Geltokiak Tolosa Okzitaniako tranbiaren eta linearekin konekta da.

### Igarotze azkarreko autobusa 
Geltokia eta linearekin konekta da.

### Hiriko busa 
Geltokia eta linearekin konekta da.

### Hiriarteko busa 
Geltokia Arc-en-Ciel sarearen 305 linearekin konekta da.

## Erreferentziak 
## Ikus, gainera 
* Tolosa Okzitaniako aldiriak
* C linea (Tolosa Okzitaniako aldiriak)

## Kanpo estekak 
* 
*  TER Okzitania web gunea
*
Emakume ijitoa

***Emakume ijitoa*** () Frans Halsek 1626ko inguruan margotutako margolana da. Erabili zuen teknika olioa egurraren gainean izan zen. Ez da oso handia, 58x52 zm. Gaur egun Frantziako Louvre museoan ikus daiteke non *La Bohémienne* izenburuarekin aurkezten den. Lanaren jabea Louis La Caze zen eta berak aipatutako museoari eman zion, 1869an. Ziur aski Halsek margotu zuen arteko erretratu ezagunena da.

## Gaiaren inguruko eztabaida 
Betidanik emakume ijito baten erretratu gisa aurkeztu bada, askoren ustez hori eufemismo bat da. Berez, esaten diote, margolanaren protagonista prostituta bat da. Hori ez zen harrigarria izango zeren eta Halsen gustuko gai bat baztertuen irudiak egitea baitzen. Kasu honetan nabarmena da argiak azpimarratzen duen emakumearen eskotea. Janzkera, bestetik, nahiko probokatzailea da. Baina, batez ere, modeloaren jarrerak ematen ditu aztarna nagusiak: garai haietan emakume baten erretratuan oso gaizki ikusita zegoen pertsonaia irrifarrez hortzak erakusten azaltzea; hau guztia lizuna eta lotsagarria zen. Begirada ere probokatzailea da.

## Teknika 
Frans Halsek pintzelada arinez egin zuen margolana. Modu batez, teknina hori inpresionismoaren aurrekari gisa hartu daiteke: pintzelada solteak bata bestearen gainean jartzen dira. Horri esker emakumearen keinua indartzen du. Halsen erretratuetan ohikoa da pertsonaiaren atzean paisaia ez agertzea eta hemen ere hori esan daiteke nahiz eta nolabait zerbait ikustea, kanpoan egindako lana izango balitz.

Argia emakumearen aurpegian eta bularrean zentratuta dago.

## Erreferentziak 
## Kanpo estekak 
* :Louvre musoearen webguneko fitxa.
Monserrat (Buenos Aires)

**Monserrat** edo **Montserrat**  Buenos Aires Hiri Autonomoko (Argentina) hirigune historikoan dagoen auzoa da. Auzo honek 39.175 biztanle ditu, 21.270 gizonezko eta 17.905 emakume.

San Nikolas auzoak mugatzen du iparraldetik, Puerto Maderok ekialdetik, San Telmok eta Constitución-k hegoaldetik, eta Balvanerak mendebaldetik.

## Historia 
Hasiera batean Montserrat deitua izan zen, 1750ean Antonio Masella arkitektoak, Juan Pedro Serra khacarero katalanak eskatuta, Montserrateko Ama Birjinaren omenez eraikitako eliza bat duelako, non garai hartatik La Morenetako eskultura erromanikoaren kopia bat gurtzen den, Montserrateko monasterioko birjina, Barcelonako (Katalunia) kanpoaldean Montserrateko mendigunean dagoena. Hala ere, Buenos Airesen auzoa izendatzeko ohiko modua "Monserrat" da, "t"-rik gabe.

XVIII. eta XIX. mendeetan, egungo auzoa egungo Piedras kalearen eta Mayo hiribidearen elkargunean hego-mendebaldean banatu zen, hegoaldea Catedral al Sur izenarekin ezagutzen zen. Urte horietan *"Barrio del Tambor"* edo *"Barrio del Mondongo"* ere deitzen *zitzaion*, bertan bizi ziren esklabo beltz *ugariengatik*.

XX. mendearen bukaera arte, Montserrat auzoa lausotu eta alde batera utzi zen, baina ordutik aurrera ere posizioak berreskuratzen hasten da. 1997. urtetik aurrera, eta San Telmo-Montserrat programa bezalako hiri-interbentzio ugari egin ondoren, Buenos Aireseko Gobernuak baliabideak sustatu eta bideratzen ditu hiriko ondare kulturalaren zati handi bat hobetzeko eta leheneratzeko.

## Erreferentziak 
## Kanpo estekak
F linea (Tolosa Okzitaniako aldiriak)

**Tolosa Okzitaniako aldirien F linea** tren line berriko proiektua da. Matabiau eta Escalquens geltokiak lotzen du, Tolosa Okztianiako erdigunetik igaroz duen iparralde-hegoalde ardatza osatzen du.

## Azpiegitura 
### Ibilbidea 
13 kilometroko luzera du, eta linea Tolosa Okzitaniatik (Matabiau geltokia) Escalquenseraino (Escalquensko geltokia) hego-ekialdera doa, Montaudrango geltokitiketa Labejako geltokitik (Labeja–Inopòl eta Labeja–Vilatge geltokiak).

### Goiburuak 
Lineak bi goiburu nagusi ditu:

* Tolosa-Matabiau (Tolosan, iparraldeko goiburua)
* Escalquens (Escalquensen, hegoaldeko goiburua)

## Geltokiak 
### Geltokien izena 
Tolosa Okzitaniako aldirien geltokiak Société Nationale des Chemins de fer Français enpresak kudeatzen eta mantentzen ditu 1993ko ekainaren 26tik. Gainera, Société Nationale des Chemins de fer Français enpresak ditu trenak eta horiek ustiatzeaz arduratzen da.

## Ustiapena 
Sarea Société Nationale des Chemins de fer Français usiatzen du Société Nationale des Chemins de fer Français kudeatutako trenbide eta geltokietan.

### Flota 
lineako trenetan gehien erabiltzen diren trenak *AGC* (B 81500) eta batzuetan *Régiolis* dira.

Tolosa Okzitania eta Colomèrs arteko lotuneko trenak, gehienetan, *AGC* (B 81500) dira, baina *Régiolis* edo *X 73500* elementuetan ere erabiltzen dira.

## Etorkizuna 
Ez dago proiektuak etorkizunera.

## Erreferentziak 
## Ikus, gainera 
* Tolosa Okzitaniako garraioak
* Tolosa Okzitaniako aldiriak
* Tolosa Okzitaniako metroa
* Tolosa Okzitaniako tranbia
* Tolosa Okzitaniako igarotze azkarreko autobusa
* Tolosa Okzitaniako autobusak

## Kanpo estekak 
* Aldirien web gune ofiziala
Reynier Reael kapitainaren konpainia

***Reynier Reael kapitainaren eta C. M. Blaeuw ondoko lotinantaren konpainia***, baita ere *Reynier Reael kapitainaren konpainia* edo *Herritar konpainia* gisa ezaguna, () Frans Halsek 1633-1637 artean margotutako margolana da. Erabili zuen teknika olioa oihal gainean izan zen. Luze-zabal handikoa da, 209x429 zm-koa. Gaur egun Amsterdamgo Rijksmuseumen ikus daiteke. Halsek margotu zuen lanen artean ezagunena da.

## Margolanaren ezaugarriak 
Taldeko margolana da. Bertan soldadu multzo bat ikusten dugu, bi izan ezik guztiak zutik. Handi-txikia ia naturala da. Lana enkargu bat izan zen; Halsek ezin izan zuen bukatu eta hori Pietter Codde artistaren eskuetan gelditu zen.

Eszena oso dinamikoa da, batez ere, hainbat pertsonaiaren askotariko jarrerei esker: batzuk aurrera begira daude, beste batzuk irudi-bilduan. Lantzen lerro sigi-sagatsuek dinamismo hori ere indartzen dute.

Orokorrean, jantzien koloreen ondorioz, beltz asko dago margolanean. Halsek efektu hori mugatzeko zilarrezko eta urrezko islak sartu zituen lanean.

## Zehaztasunak 

Frans Hals 007.jpg|Ezkerreko aldea, Halsen irudia.

## Erreferentziak 
## Kanpo-estekak 
* :[Rijksmuseum(https://eu.wikipedia.org/wiki/Rijksmuseum)en webguneko fitxa.]
Zurrutero alaia

***Zurrutero alaia*** () Frans Halsek 1627-1628an margotutako margolana da. Erabili zuen teknika olioa margo-oihal gainean izan zen. Luze-zabala 81,5x66,5 zm-koa da. Gaur egun Amsterdamgo Rijksmuseumen ikus daiteke. Halsek margotu zuen arteko erretratu ezagunena da.

## Margolanaren ezaugarriak 
Pertsonaia bakarreko erretratua da, Frans Halsen obran ohikoa. Pertsonaia aurrera begira dago eta, irribarrez, eskuineko eskuaz agurtzen du; ezkerreko eskuarekin, aldiz, so-egileari kopa bat ardo eskaintzen dio, margolanetik irteten. Protagonista gizona da, herriko pertsonaia ohikoa, urteetan sartua. Hegal zabaleko txapela darama. Gorputz erdian, gerrikoa darama non Maurizio printzearen medailoia ikusten den. Gizona, bestela, ez dakigu zein den.

Margolanak baikortasuna eta alaitasuna transmititzen du. Hori, adibidez, koloreetan ikus daiteke: guztiak argiak dira; salbuespen bakarra kapelaren beltza izanik. Argiak distiratsuak dira. Guztiak errealismoaren sentipena ematen du. Irudia espontaneoa da, indar handikoa.

Halsen lanetan ohikoa den moduan, atzean ez da paisaia edo irudirik ikusten.

Herbehereetako margolaritzan margolanaren elementuak so-egileari hurbiltzeko joera zegoen, nolabait margolanaren mugak puskatuz. Kasu honetan joera hori baieztatzen da, bereziki edalontziaren eskaintzarekin.

## Erreferentziak 
## Kanpo-estekak 
* :Louvre musoearen webguneko fitxa.